Diari Oficial de la Generalitat Valenciana


Sumari del DOGV 3306, del 12-08-1998 (1998/6876)

ACORD de 21 de juliol de 1998, del Govern Valencià, per la qual es declara l'ocupació urgent dels béns i drets subjectes a un expedient d'expropiació forçosa de l'Ajuntament de Gandia.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3306

Data del DOGV
:   12-08-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/6876


Data del document
:   21-07-1998

Organisme emissor
:   Conselleria de Presidència

Tipus de document
:   Acord

Correcció d'errades

ACORD de 21 de juliol de 1998, del Govern Valencià, per la qual es declara l'ocupació urgent dels béns i drets subjectes a un expedient d'expropiació forçosa de l'Ajuntament de Gandia. [1998/X6876]
  
El Govern Valencià, en la reunió del dia 21 de juliol de 1998, adoptà l'acord següent:
  
L'Ajuntament de Gandia, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'obra municipal ordinària de restauració i adaptació de l'edifici de l'Hospital de Sant Marc.
  
Aquesta declaració d'urgent ocupació es justifica per les següents raons:
  
1. L'Hospital de Sant Marc és un monument, la recuperació del qual s'inclou dins del Pla de Renovació Urbana i Mediambiental de Gandia, finançat pel Banc Europeu d'Inversions (BEI), a través dels fons FEDER i CECA, entre altres. L'aportació de l'entitat financera europea per a aquesta actuació és d'un 85% a fons perdut, i la quantitat restant és aportada per l'Ajuntament de Gandia.
  
Aquest Pla està vigent fins a finals de 1999. Com les quantitats aportades pel BEI es lliuraran contra certificats d'obra, és necessari i urgent adjudicar l'obra i acabar-la durant la vigència de dit Pla de Renovació Urbana i Mediambiental de Gandia. Del contrari, es perdria la subvenció i amb ella la possibilitat de recuperar aquest monument per a l'ús públic.
  
2. En quant a l'immoble afectat, es tracta d'un edifici amb caràcter monumental pel seu innegable valor històric i arquitectònic. Forma part de la muralla medieval constitutiva de Gandia (segles XIII i XIV). Des del 1378 es tenen notícies escrites d'ell. És un monument originari del segle XIV, emmarcable dins del gòtic català. Les intervencions més rellevants s'atribueixen al duc reial Alfons el Vell i a Sant Francesc de Borja (sala de dones en 1556 i reforç de la muralla amb torrasses circulars).
  
Fins als anys 60 ha mantingut el seu ús d'hospital, amb les lògiques modificacions, ampliacions, modernitzacions, etc..., que sense dubte han emmascarat el monument i dificultat la seua lectura. Des de finals dels 60 va deixar de ser hospital, i fins als nostres dies s'ha mantingut desocupat, amb la qual cosa la deterioració ha estat progressiva des d'aleshores.
  
L'estat de conservació d'alguns cossos fonamentals i constitutius del monument és lamentable. Les cobertes, les estructures de les quals són de fusta, presenten patologies ja irrecuperables, i els murs de tapial tenen abundants humitats de capil·laritat que afecten a tota la seua secció, minvant la capacitat d'aquests, la qual cosa afecta l'estabilitat estructural del conjunt.
  
La situació actual del conjunt exigeix mamprendre obres amb caràcter urgent, a fi d'evitar la progressiva deterioració que sofreix l'edifici. El retard en l'inici de les obres pot suposar la pèrdua d'alguns elements fonamentals, a més a més d'encarir el cost de la intervenció.
  
3. L'edifici conforma la imatge de la ciutat medieval de major interés arquitectònic, recaient al riu.
  
Junt al palau ducal de Sant Francesc de Borja, també recaient al riu, la col·legiata d'estil gòtic català, l'antiga Universitat del segle XVI, actualment en restauració, i el convent de Sant Roc (actualment Casa de Cultura), és un dels escassos monuments urbans que conservem.
  
És precisament aquesta escassetat de monuments la causa que existisca una major sensibilitat i interés en la conservació d'aquest patrimoni històric.
  
4. Segons la 4a modificació del PERYMMU, l'edifici tindria un ús dotacional públic (educatiu, cultural, assistencial, serveis administratius o complementari dels anteriors), recuperant un espai fonamental en la història de Gandia per a ús públic.
  
La relació de propietaris, béns i drets afectats per l'expedient, va ser sotmesa a informació pública i notificada individualment als interessats, i es presentaren al·legacions per alguns que han estat resoltes per la Corporació. Hi consten l'aprovació del projecte tècnic d'obres, l'acta de replantejament i l'oportuna retenció de crèdit.
  
Per tot això, de conformitat amb les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, i a proposta del conseller de Presidència, el Govern Valencià
  
ACORDA
  
Declarar l'ocupació urgent dels béns i drets subjectes a l'expedient d'expropiació forçosa instruït per l'Ajuntament de Gandia, per a l'execució del projecte d'obra municipal ordinària de restauració i adaptació de l'edifici de l'Hospital de Sant Marc.
  
Relació de béns afectats:
  
Finca núm. 1:
  
- Propietari: Fundació Benèfica Hospital de Sant Marc i San Francesc de Borja. Patrona: duquessa de Gandia i Osuna.
  
- Sup. afectada: església, 21.575 m2
  
- Ref. cadastral: 4570420.
  
- Situació material: edificació en estat ruïnós, parcialment consolidada, segons es descriu en la memòria de la 4a modificació del PERYMMU.
  
Aquest acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins al moment de l'alçament de l'acta prèvia, puguen formular per escrit al·legacions davant de la corporació local expropiadora, als efectes d'esmenar possibles errors que s'hagen fet en relacionar els béns afectats per l'ocupació urgent.
  
Contra el present acord, que posa fi a la via administrativa, procedeix interposar, després de la comunicació prèvia preceptiva al Govern Valencià, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors a partir de l'endemà de la publicació d'aquest acord en el Diari Oficial de la Generalitat Valenciana, de conformitat amb allò establit en els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de la citada Llei 30/1992), sense perjudici que els interessats puguen exercir qualsevol altre recurs que estimen oportú.
  
València, 21 de juliol de 1998
  
El conseller secretari del Govern Valencià,